b'\n_START_ARTICLE_\nUnibersidad ng Montreal\n_START_PARAGRAPH_\nAng Unibersidad ng Montreal (Ingles: University of Montreal, Pranses:\xc2\xa0Universit\xc3\xa9 de Montr\xc3\xa9al,\xc2\xa0UdeM; Pagbigkas sa Pranses:\xc2\xa0[yniv\xc9\x9b\xca\x81site d\xc9\x99 m\xc9\x94\xcc\x83\xca\x81eal]) ay isang pampublikong unibersidad sa pananaliksik sa lungsod ng\xc2\xa0Montreal, Quebec, Canada. Ang university main campus ay matatagpuan sa hilagang libis ng mga borough ng\xc2\xa0Mont-Royal sa Outremont at C\xc3\xb4te-des-Neiges. Ang institusyong\xc2\xa0francophone ay binubuo ng 13 fakultad, higit sa 60 mga kagawaran at 2 kaakibat na mga paaralan: ang \xc3\x89cole Polytechnique (School of Engineering) at HEC Montr\xc3\xa9al (Paaralan ng Negosyo). Ito ay nag-aalok ng higit sa 650 undergraduate at graduate na mga programa, kabilang ang 71 programang doktoral._NEWLINE_Ang unibersidad ay itinatag bilang isang satellite campus ng  Universit\xc3\xa9 Laval\xc2\xa0noong 1878. Ang unibersidad ay naging isang independiyenteng institusyon matapos magawaran ng tsarter ng papa noonga 1919, at probinsyal na tsarter noong 1920. Ang unibersidad ay inilipat mula sa Montreal Quartier Latin sa kasalukuyang nitong lokasyon sa Mont-Royal noong 1942. Ang unibersidad ay naging isang sekular na institusyon sa pagpasa ng isa pang probinsiyal na tsarter noong 1967.'